**Singaporen presidentinvaali 2011** pidettiin 27. elokuuta 2011. Vaalissa oli neljä ehdokasta, ja Singaporen presidentiksi kuusivuotiskaudelle valittiin Tony Tan Keng Yam.

Ehdokasasettelu
---------------

Presidenttiehdokkaille on Singaporessa asetettu tiukat vaatimukset; presidenttiehdokkaan tulee olla vähintään 45-vuotias äänioikeutettu Singaporen kansalainen, ja hänellä pitää olla kokemusta tietyistä poliittisista viroista tai liikemaailmasta. Ehdokkaiden vaalikelpoisuudesta päättää Singaporen hallituksen asettama vaalilautakunta.

Neljän ehdokkaan lista julkistettiin 17. elokuuta 2011.

### Tan Cheng Bock

Tan Cheng Bock oli toiminut kansan toimintapuolueen kansanedustajana Ayer Rajahin vaalipiiristä vuosina 1980–2006.

### Tan Kin Lian

Tan Kin Lian oli toiminut NTUC Income -vakuutusosuuskunnan toimitusjohtajana sekä kansan toimintapuolueen paikallisosaston sihteerinä Marine Paradessa.

### Tony Tan Keng Yam

Tony Tan Keng Yam oli toiminut kansan toimintapuolueen kansanedustajana Sembawangin vaalipiiristä vuosina 1979–2006 sekä Singaporen varapääministerinä vuosina 1995–2005. Lisäksi hän oli toiminut Singaporen valtion sijoitusyhtiön johtajana sekä Singapore Press Holdings -yhtiön hallituksen puheenjohtajana. Asettuessaan ehdolle hän ilmoitti eroavansa näistä tehtävistä.

### Tan Jee Say

Tan Jee Say oli toiminut virkamiehenä ja AIB Govett (Asia) -yhtiön toimitusjohtajana sekä ollut ehdolla demokraattisen puolueen ehdokkaana parlamenttivaaleissa Holland–Bukit Timahin vaalipiirissä.

### Hylätyt ehdokkaat

Kansan liberaalidemokraattisen puolueen puheenjohtajana toiminut Ooi Boon Ewe, joka oli pyrkinyt ehdokkaaksi kahdessa aiemmassakin presidentinvaalissa, oli lähettänyt epätäydellisen hakemuksen, minkä takia häntä ei hyväksytty ehdokkaaksi. JTC Corporation -yhtiön talousjohtajan toiminutta Andrew Kuania ei myöskään hyväksytty ehdokkaaksi, koska talousjohtajan viran ei katsottu olevan yhtä vaativa kuin toimitusjohtajan virka.

Tulokset
--------

| Ehdokas | Äänet |  % |
| --- | --- | --- |
| Tony Tan Keng Yam | 745 693 | 35,2 % |
| Tan Cheng Bock | 738 311 | 34,9 % |
| Tan Jee Say | 530 441 | 25,0 % |
| Tan Kin Lian | 104 095 | 4,9 % |
|  |
| Yhteensä | 2 118 540 | 100 % |
|  |
| Hyväksyttyjä ääniä | 2 118 540 | 99,7 % |
| Hylätyt | 37 849 | 1,8 % |
| Äänestäneitä | 2 156 389 | 94,8 % |
| Äänioikeutettuja | 2 274 773 |  |
|  |
| Lähde: |

Lähteet
-------

1. ↑  Constitution of Singapore (Perustuslaki sellaisena kuin se oli voimassa heinäkuusta 2010 joulukuuhun 2014, osa V, luku 1) *Singapore Statutes Online*. Viitattu 20.4.2022. (englanniksi)
2. ↑  PE: Four-cornered fight for presidential race *channelnewsasia.com*.  17.8.2011. Viitattu 17.8.2011. (englanniksi)
3. ↑  Lim, Leonard: Dr Tan Cheng Bock files presidency forms *The Straits Times*.  22.7.2011. Viitattu 20.4.2022. (englanniksi)
4. ↑  Suhaimi, Nur Dianah: Tan Kin Lian eyes presidency *The Straits Times*.  23.11.2008. Viitattu 20.4.2022. (englanniksi)
5. ↑  Tan Kin Lian to run for President *Today*. Viitattu 20.4.2022. (englanniksi)
6. ↑  Dr. Tony Tan Keng Yam Securities Investors Association (Singapore).  Arkistoitu 20.4.2022. Viitattu 20.4.2022. (englanniksi)
7. ↑  Tony Tan to run for President *Today*.  23.6.2011.
8. ↑  Tan Jee Say to contest Presidential Election *channelnewsasia.com*.  15.7.2011. Viitattu 20.4.2022. (englanniksi)
9. ↑  Musfirah, Hetty: Ooi Boon Ewe intends to run in presidential election *channelnewsasia.com*.
10. ↑  CERTIFICATES OF ELIGIBILITY ISSUED FOR PRESIDENTIAL ELECTION 2011 (PDF) Singaporen presidentinvaalilautakunta. Viitattu 20.4.2022. (englanniksi)
11. ↑  Presidential Election 2011 *Singapore Elections*.  Arkistoitu 20.4.2022. Viitattu 20.4.2022. (englanniksi)